‘ประยุทธ’เฮกลต.ยกเว้นเทนเดอร์TFI
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ผู้ถือหุ้นใหญ่ไทยฟิล์มเฮ!!! ไม่ต้องทำคำเสนอซื้อหุ้น 
นายเอกพล พงศ์สถาพร กรรมการผู้จัดการ บริษัท ไทยฟิล์มอินดัสตรี่ (TFI) เปิดเผยว่า บริษัทได้รับแจ้งจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ว่า บริษัท เลควูด แลนด์ และกลุ่มมหากิจศิริ ไม่เข้าข่ายที่จะต้องขอผ่อนผันการทำคำเสนอซื้อ (เทนเดอร์ออฟเฟอร์) เนื่องจากเดือน ก.พ. 2553 บริษัท เลควูด แลนด์ และกลุ่มมหากิจศิริ ได้ดำเนินการตามประกาศคณะกรรมการกำกับตลาดทุน ที่ ทจ. 7/2552 เรื่องกำหนดลักษณะความสัมพันธ์หรือพฤติกรรมที่เข้าลักษณะเป็นการกระทำร่วมกันกับบุคคลอื่นและปฏิบัติตามมาตรา 246 และมาตรา 247 ไว้แล้ว
ทั้งนี้ บริษัท ไทยฟิล์มอินดัสตรี่ ได้มีการเปลี่ยนแปลงโครงสร้างผู้ถือหุ้นของกลุ่มมหากิจศิริ เนื่องจากมีการขายหุ้นโดยนายประยุทธ มหากิจศิริ จำนวน 190 ล้านหุ้น ให้กับบริษัท เลควูด แลนด์ และทั้งสองรายอยู่ระหว่างขอผ่อนผันการทำเทนเดอร์ต่อสำนักงาน ก.ล.ต. เพื่อมิให้ต้องทำคำเสนอซื้อ 
ด้านนายธวัชชัย พิทยโสภณ ผู้อำนวยฝ่ายงานเลขาธิการสำนักงาน ก.ล.ต. กล่าวว่า กลุ่มผู้ถือหุ้นใหญ่บริษัท ไทยฟิล์มอินดัสตรี่ ไม่อยู่ในเกณฑ์ที่ต้องทำคำเสนอซื้อ เนื่องจากเดิมกลุ่มมหากิจศิริและบริษัท เลควูด ได้ใช้สิทธิซื้อหุ้นเพิ่มทุน ทำให้สัดส่วนการถือหุ้นเพิ่มขึ้น และปัจจุบันถือหุ้นเกิน 75% ไม่มีจุดไหนที่ต้องทำเทนเดอร์ออฟเฟอร์อีก นอกจากนี้การถือหุ้นของเลควูดไม่ได้เปลี่ยนแปลงการบริหารใดๆ
“เป็นความเข้าใจผิดของทั้งสองกลุ่มที่คิดว่าต้องทำเทนเดอร์ออฟเฟอร์” นายธวัชชัย กล่าว